חיל ההנדסה הקרבית במלחמת חרבות ברזל

במלחמת חרבות ברזל לחם חיל ההנדסה הקרבית במספר רב של קרבות, במתקפת הפתע על ישראל, ביום הראשון של המלחמה, סייע החיל רבות בהדיפת מתקפת הטרור של חמאס ובטיהור וזיכוי יישובים ממחבלים ומטענים. בשלב השני של התמרון הקרקעי והלחימה ברצועת עזה השתתפו גדודי החיל תוך כדי לחימה רגלית בשטח אורבני ופתוח, עיסוק בחבלה והנדסה צבאית, הפעלת כלי צמ"ה ולחימה ממוכנת לצד חטיבות השריון והחי"ר בתמרון הקרקעי בעומק שטח רצועת עזה. לאחר הכניסה לעזה בתמרון הקרקעי, גדודי חיל ההנדסה השתתפו בקרבות בדרום, מרכז וצפון הרצועה.

נכון ל-21 במאי, איבד החיל 34 מלוחמיו.

== רקע ==

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

מפרוץ הלחימה פעלו לוחמי חיל ההנדסה הקרבית בלחימה רגלית, לחימה ממוכנת והפעלת כוח צמ"ה כדי לטהר מרחבים ממטעני חבלה ולפרוץ את הצירים החסומים על מנת לפלס את הדרך לחטיבות השריון והחי"ר בטרם הגיעם לשטח הלחימה ולאחר מכן החיל ביצע בשיתופם חיסול מחבלים, השמדת תשתיות ומבני טרור ופעולות צבאיות נוספות. במהלך הלחימה פעלו גדודי חיל ההנדסה במתכונת של צוות קרב חטיבתי תחת חטיבות שריון וסיוע לכוחות הרגליים אשר נתן מענה בכל נושא
החבלה וההנדסה הצבאית, לחימה רגלית בשטח בנוי ופתוח והפעלת כלי רק"ם.


{| class="wikitable"
!תג
!גדוד
!מספר
!כפוף לחטיבה
|-
|
|אסף
|601
|
|-
|
|להב
|603
|
|-
|
|המח"ץ
|605
|
|-
|
|היובל/הפיקוד
|614
|
|}

== מתקפת הפתע ==
בתגובה למתקפת הפתע על ישראל באוקטובר 2023 כוחות יהל"ם הוזנקו לזירות הקרב בקיבוץ עלומים ובקיבוץ בארי. הלוחמים נלחמו בעוטף עזה, חילצו אזרחים (בהם ילדים) והרגו מחבלים ביד מרדכי, כפר עזה ובמסיבת הטבע ברעים. פלגות הס"פ וסייפן ניטרלו מטעני חבלה וזיכו אמצעי לחימה, כלי נשק, תחמושת וציוד צבאי שנותר על גופות המחבלים שנהרגו. כתגובה למתקפת הפתע כוח של 14 לוחמים מגדוד 603 בפיקוד המג"ד גלעד מילס הוקפצו להילחם בעוטף עזה, כולל בקיבוץ בארי. הם הרגו והדפו עשרות מחבלים והצילו מאות בני אדם. ב-7 באוקטובר נהרגו סרן איתי כהן מפקד צוות ביהל"ם וסמ"ר נריה בן דוד מפקד כיתה בגדוד 603.

== התמרון הקרקעי ==
לוחמי הנדסה קרבית ב[[רכב הנדסה קרבית פומ"ה עם דגל ישראל מתכוננים לתמרון הקרקעי]]
דחפור D9 במהלך מלחמת חרבות ברזל שעל הכף שלו נכתבו בגרפיטי כתובות לעידוד החיילים או הקדשות, או כתובות נאצה. נובמבר 2023 [[בית חאנון]]
את התמרון הקרקעי ברצועת עזה במלחמת חרבות ברזל הובילו דחפורי D9 משוריינים בשיתוף כוחות ההנדסה הקרבית ובחיפוי טנקים וכלי טיס. לאחר מכן, גדודי החיל פשטו בכניסה רגלית וממוכנת לצד כוחות שריון, חיל רגלים ויחידת יהלום ולוחמי החיל התמודדו עם קרבות קשים, רחפנים חמושים, טילי נ"ט, בתים ממולכדים, מטעני נפץ, מנהרות טרור, היתקלויות מחבלים, השמדת תשתיות, מבנים ובסיסי החמאס ועוד. בנוסף, אספו חומר מודיעיני בעל ערך רב ואספו אמצעי לחימה רבים. לאחר קרבות ממושכים, החיל, בשיתוף הכוחות כבשו והשתלטו על אזורים שונים בעזה. בסריקות מצאו לוחמי ההנדסה גופות של אזרחים שנחטפו ב-7 באוקטובר והשיבו אותם לקבורה בישראל. דחפורי ה-D9 המשוריינים פורצים צירים, מפוצצים בביטחה מוקשים ומטעני חבלה, הורסים תשתיות טרור, הורסים מבני טרור תוך כדי לחימה בשטח בנוי ומחשפים את השטח על מנת לנטרל סיכונים לכוחות ולחשוף פירי מנהרות.

הכתב הצבאי של וואלה! ד"ר אמיר בוחבוט תיאר את פעילות הדחפורים בתמרון הקרקעי ברצועת עזה:

יהל"ם, כולל פלגות המילואים שלה, לקחה חלק מרכזי בתמרון הקרקעי, בהתמודדות עם מטעני ומלכודות חמאס, בפיצוץ מבני טרור ובהתמודדות עם לוחמת תת-קרקע. לוחמי פלגות ס'1 ביצעו חקירה, סריקה ומיפוי של המנהרות שאיתרו באמצעים טכנולוגיים ואחרי שהחקירה מוצתה הם השמידו את המנהרות. בחלק מהמנהרות לוחמי יהל"ם נכנסו רגלית ואף הרגו מחבלים שהסתתרו בהם. במהלך התמרון נחשפו מספר מנהרות טרור אסטרטגיות גדולות במיוחד: מתחת לבית החולים שיפא, בצפון ג'באליה, מתחת לבית החולים רנתיסי, מתחת ל"רובע הבכירים" בעזה וברובע חמאס בח'אן יונס. בנוסף השמידו הכוחות מאות פירי מנהרות.

=== סוף אוקטובר ונובמבר 2023 ===
ב-26 באוקטובר בטרם החל התמרון הקרקעי של כוחות היבשה החלו לוחמי חיל ההנדסה בפשיטות הקרקעיות באמצעות כלים משוריינים כבדים בהם נמ"ר הנדסי וכלי צמ"ה. לאורך ימי הלחימה ברצועת עזה, כוחות הנדסה פרצו צירים, טיהרו מרחבים ממטעני חבלה וסיכלו תשתיות טרור וחוליות מחבלים שנמצאו בשטח. במהלך הפשיטות נהרג [https://www.idf.il/נופלים/חללי-המלחמה/תמיר-ברק/ סמל תמיר ברק], לוחם צמ"ה אשר נפגע מירי נ"ט במהלך פשיטה מקומית בתוך רצועת עזה.

ב-1 בנובמבר לאחר פגיעת פצמ"ר בבארי נהרג בבארי [https://www.idf.il/נופלים/חללי-המלחמה/שלו-ציון-שרעבי/ רס"ל (במיל') שלו ציון שרעבי] לוחם הנדסה בגדוד 749, חטיבת ביסל"ח.

ב-2 בנובמבר כוחות חיל ההנדסה הקרבית פתחו במבצע הנדסי גדול בעומק רצועת עזה, במטרה לטהר את השטח שאליו נכנס צה"ל ולפוצץ את הפירים והמנהרות באזורים אלו. זה היה המבצע הגדול ביותר מסוג זה מאז החל התמרון הקרקעי ברצועה.

ב-3 בנובמבר כוחות חי"ר, הנדסה ושריון בפיקודה של סיירת גבעתי השתלטו על מעוז צבאי של חמאס אשר שימש כמטה המודיעין המבצעי של הארגון במרחב ג'באליה. במהלך הקרב נהרג [https://www.idf.il/נופלים/חללי-המלחמה/ידידיה-אליהו/ רס"ל (מיל') ידידיה אליהו] לוחם בגדוד 8170.
פורצים ציר ברצועת עזה, מלחמת חרבות ברזל, 31 באוקטובר 2023.]]
ב-5 בנובמבר בבית חאנון פשט צוות קרב גדודי של גדוד 50 מחטיבת הנח"ל יחד עם פלוגת טנקים מחטיבה 460, וכוח הנדסה של גדוד 614 וניהל קרב שנמשך חמש שעות בתחילת השבוע בשטח הבנוי של בית חאנון, עם יותר מ-20 מחבלים הרוגים וללא נפגעים לצה"ל. הלוחמים אספו חומר מודיעיני בעל ערך, השמידו תשתיות טרור ואמצעי לחימה רבים.

ב-6 בנובמבר כוח של גדוד 614 של חיל ההנדסה הקרבית חשף משגרי רקטות ורקטות עצמן שהוסתרו בסניף של תנועת נוער ובמסגד.

ב-8 בנובמבר במהלך פעילות תחזוקה של הכלים בפעילות מבצעית נהרג [https://www.idf.il/נופלים/חללי-המלחמה/אלכסנדר-מאסלי/ סמ"ר אלכסנדר מאסלי], טכנאי נמ"ר הנדסי בגדוד 601.

במסגרת הניסיון לחסל את יכולותיו הצבאיות של החמאס, בצה"ל התמקדו בפגיעה ב"מטרו", המנהרות שבבנייתן השקיע חמאס מאמצים רבים. בצבא החלו לטפל ב"מטרו" באמצעות כוחות של חיל ההנדסה הקרבית ולוחמי יהל"ם של החיל, כולל בציר המחבר בין העיר עזה למרחב דרום הרצועה. אחת המטרות של הכוחות הייתה לנתק מדרום הרצועה את המנהרות שבצפונה ובמרכזה. במהלך קרב במרכז רצועת עזה נהרג [https://www.idf.il/נופלים/חללי-המלחמה/אליהו-בנימין-אלמקייס/ רס"ר במיל' אליהו בנימין אלמקייס] לוחם הנדסה בגדוד 8219.

ב-12 בדצמבר הפיץ דובר צה"ל תיעוד ממצלמת קסדה של לוחם יהל"ם במילואים, שנתקל בשני מחבלים מטווח אפס ומחסל אותם למרות שהוא נפצע מרימון יד שהשליך אחד המחבלים. ב-14 בדצמבר חשף דובר צה"ל תיעוד של לוחמי יהל"ם מפלגת סמו"ר נלחמים ומחסלים מחבלים בתוך מנהרות תת-קרקעיות.

ב-16 בנובמבר כוח משולב של שייטת 13, צק"ח 188 וכוחות גדוד 605, השתלטו על מעגן עזה ששימש את חמאס לצורכי טרור ימי. במהלך ההשתלטות חיסלו הכוחות 10 מחבלים, השמידו 4 מבנים ו-10 פירי מנהרות. במקביל בקרבות בצפון הרצועה, במהלך היתקלות מול מחבלים נהרג [https://www.idf.il/נופלים/חללי-המלחמה/אסף-מסטר/ סרן אסף מסטר], קצין הנדסה מגדוד 601.

ב-19 בנובמבר חשפו כוחות הנדסה קרבית, יהל"ם, עוקץ ויחידת שלדג מנהרת טרור מתחת לבית החולים שיפא. אחת המנהרות הייתה בעומק 10 מטר ואורך 55 מטר שבה אחת הכניסות חסומה בידי דלת משוריינת עם חרך ירי. לוחמי פלגת סמור חקרו את המנהרה באמצעות טכנולוגיה מתקדמת והצליחו לפרוץ את הדלת המשוריינת. עד 22 בנובמבר השמידו לוחמי יהל"ם 400 פירי מנהרות.
הנדסה קרבית פועלים בעזה, 2 בנובמבר 2023.]]
ב-20 בנובמבר כוחות אוגדה 36 בהובלת לוחמי חטיבת גולני לחמו יחד עם חטיבה 188 ולוחמי גדוד 605. הלוחמים נתקלו בעשרות רבות של מחבלים מהלחימה בשכונה, וניהלו קרבות פנים-אל-פנים מולם וחיסלו רבים מהם. לוחמי חטיבה 188 השתלטו על מספר יעדים מרכזיים בגדוד זייתון של חמאס, בהם לשכתו של מפקד חטיבת עזה והמפקדה המרכזית של הגדוד.

=== דצמבר 2023 ===
ב-4 בדצמבר במהלך הקרבות בצפון רצועת עזה, באזור גבאליה במהלך היתקלות ירי עם מחבלים נהרגו רס"ל בן זוסמן (תחת מחלקת סיור) וסמל בנימין יהושוע נידהם לוחמי גדוד 601, שניים נוספים מהגדוד נפצעו.

ב-7 בדצמבר חטיבה 401 כבשה את כיכר פלסטין בשג'אעייה. הכיכר הפכה לסמל במלחמה בעקבות התיעודים של העברות חטופים לידי הצלב האדום שהתבצעו בה, בנוסף להיותה מרכז שלטוני של חמאס. כוחות ההנדסה של גדוד 601 הרסו את תשתיות חמאס סביב הכיכר, פוצצו מבני ממשל של חמאס וחישפו את הכיכר באמצעות דחפורי D9 כדי לנטרל ולשלול מטענים.

ב-21 בדצמבר רשת המנהרות האסטרטגית ב"רובע הבכירים" שבמרכז העיר עזה פוצצה על-ידי לוחמי יחידת יהל"ם וחטיבה 401. הרשת חיברה בין דירות מסתור, לשכות, משרדים ודירות מחיה של בכירי הזרוע הצבאית והמדינית בארגון הטרור.

ב-7 בדצמבר במהלך הקרבות בדרום רצועת עזה נהרג [https://www.idf.il/נופלים/חללי-המלחמה/קובי-דבש/ רס"ם במיל' קובי דבש], לוחם בגדוד ההנדסה 271 של חטיבת המחץ.

דחפור D9R משוריין בלב [[עזה, מלחמת חרבות ברזל, 16 באוקטובר 2023.]]
ב-9 בדצמבר בח'אן יונס צוות הקרב של חטיבה 7 החל במתקפה על מנת לפרוץ את קווי ההגנה של חמאס במרחב ח'אן יונס, במהלכה תקפו עשרות עמדות נ"ט ותצפיות אויב. הלוחמים פשטו על המוצב הגדודי של גדוד דיר אל-בלח של חמאס ואיתרו אמל"ח ומודיעין. צק"ח של חטיבת גבעתי, חטיבה 55 וחטיבה 4 כיתרו את העיר ומבצעים התקפות ופשיטות ממוקדות כנגד פלוגות בחטיבת ח'אן יונס של ארגון הטרור חמאס.<ref name=":5"></ref> במהלך הקרבות הלוחמים פשטו על מסגד שהכיל תשתיות טרור של חמאס וחיסלו חוליית מחבלים. במהלך הפעילות התפוצץ מטען סמוך לכוחות, כתוצאה מכך נהרגו [https://www.idf.il/נופלים/חללי-המלחמה/עוז-שמואל-ארדי/ סמל עוז שמואל ארדי] ו[https://www.idf.il/נופלים/חללי-המלחמה/יונתן-דין-חיים/ סמ"ר יונתן דין חיים] לוחמי הנדסה מגדוד 603 של חטיבה 7.

ב-14 דצמבר ניהל צוות הקרב החטיבתי של חטיבה 460 לחימה בצפון הרצועה, במהלך הקרב נהרג [https://www.idf.il/נופלים/חללי-המלחמה/אוריה-יעקב/ סמ"ר אוריה יעקב], לוחם בגדוד 614, בית הספר להנדסה קרבית. באותו היום בג'באליה נהרג גם [https://www.idf.il/נופלים/חללי-המלחמה/תומר-שלמה-מיארה/ רס"ר תומר שלמה מיארה] לוחם בגדוד הנדסה 710 של עוצבת ראם בקרב בצפון רצועת עזה.

ב-17 בדצמבר בח'אן יונס לוחמי יחידת דובדבן יחד עם לוחמי יחידת יהל"ם ניהלו קרבות פנים מול פנים עם המחבלים, והשמידו מעבדת רחפנים, פירים ומשגרי רקטות שכוונו לישראל. לוחמי דובדבן פשטו על מרכז העיר ח'אן יונס ואיתרו בו יחד עם כוחות הנדסה ויחידת עוקץ. במהלך הקרבות נהרג [https://www.idf.il/נופלים/חללי-המלחמה/טל-פיליבה/ רס"ר (מיל') טל פיליבה] יחד עם עוד שני לוחמי דובדבן.

בנוסף באותו היום, אחר הצהריים הותר לפרסום שכוחות חיל ההנדסה הקרבית, יהל"ם ואוגדת עזה חשפו מנהרת ענק כחלק ממתחם המנהור הגדול ביותר שחמאס חפר נגד ישראל, שמתחיל מתחת למחנה פליטים של ג'באליה. אורך המנהרה 4 ק"מ ועומקה המרבי 50 מטר, היא רחבה מספיק למעבר מכונית. היא נחפרה מג'באליה והגיעה עד למרחק של 400 מטר ממעבר ארז.

ב-18 בדצמבר צוות הקרב החטיבתי 646 תקף תשתית טרור שבה נמצאו אמצעי לחימה רבים, בהם מטענים, ציוד לחימה ונשק מסוג RPG. באותה תשתית טרור נחשף מרתף ובו מצבור של מרגמות ותחמושת. בנוסף הכוחות איתרו והשמידו פירים ובורות שיגור במרחב. במהלך הקרב נהרג [https://www.idf.il/נופלים/חללי-המלחמה/לידור-יוסף-קרואני/ רס"ל (במיל') לידור יוסף קרואני], לוחם בגדוד הנדסה 8163.
צמד דחפורי D9R משוריינים ב[[ג'באליה, 19 בדצמבר 2023.]]
באותו היום במהלך קרב בשג'אעיה נהרגו [https://www.idf.il/נופלים/חללי-המלחמה/רותם-יוסף-לוי/ סרן (במיל') רותם יוסף לוי] סגן מפקד פלגה, [https://www.idf.il/נופלים/חללי-המלחמה/רועי-ביבר/ סרן (במיל׳) רועי ביבר], ו[https://www.idf.il/נופלים/חללי-המלחמה/נתנאל-סילברג/ סרן (מיל') נתנאל סילברג] מפקדי צוות ביחידת יהל"ם.

ב-22 בדצמבר בקרבות בדרום הרצועה נהרג [https://www.idf.il/נופלים/חללי-המלחמה/טל-שועה/ רס"ל (במיל') טל שועה] לוחם במילואים בגדוד הנדסה 7071, חטיבת קרייתי. בנוסף כוחות הנדסה קרבית של אוגדה 99, יהל"ם ויחידת עוקץ איתרו, מיפו והשמידו רשת מנהרות מתחת לשטח הבנוי בעיסא.

ב-23 בדצמבר בקרבות בדרום הרצועה, כתוצאה מפגיעת טיל נ"ט בנמ"ר ההנדסי בו שהו נהרגו סמ"ר דוד בוגדנובסקי, סמ"ר רואי אליאס, סמ"ר אוראל בשן וסמ"ר גל הרשקו לוחמי גדוד 603 אשר פעלו תחת צוות הקרב החטיבתי של חטיבה 7.

ב-30 בדצמבר במהלך הקרב באל-בורייג' נהרג [https://www.idf.il/נופלים/חללי-המלחמה/קונסטנטין-סושקו/ רס"ר במיל' קונסטנטין סושקו], לוחם בגדוד ההנדסה 7086 שפועל תחת חטיבת גולני.

ב-31 בדצמבר במהלך הקרבות בצפון הרצועה נהרג [https://www.idf.il/נופלים/חללי-המלחמה/ליאב-סעדה/ רס"ל ליאב סעדה] לוחם גדוד הנדסה 7107.

=== ינואר 2024 ===
דחפורי D9R עם "פרגולה" ונגמ"ש [[פומ"ה בחוף עזה]]
[[דחפור D9 משוריין מפנה הריסות בלחימה בשטח בנוי ברצועת עזה]]
ב-2 בינואר 2024 במהלך הקרבות בצפון רצועת עזה נהרג [https://www.idf.il/נופלים/חללי-המלחמה/סופיאן-דגש/ סמ"ר סופיאן דגש] לוחם גדוד 601 אשר לחם תחת חטיבה 401.

ב-3 בינואר במהלך הקרבות בצפון רצועת עזה, נהרג [https://www.idf.il/נופלים/חללי-המלחמה/מירון-משה-גרש/ רס"ל מירון משה גרש] לוחם ביחידת יהל"ם.

ב-8 בינואר בתאונה בה התפוצצו רשת מנהרות ומחסני אמל"ח נהרגו רס"ר (במיל') עמית שחר, סרן (במיל') דניס קרוחמלוב וקסלר, סרן (במיל') רון אפרימי, רס"ר (במיל') ורועי אברהם מימון מיחידת יהל"ם, רס"ם (במיל') עקיבא יסינסקי ורס"ל (במיל') גבריאל בלום מגדוד הנדסה 8173 בחטיבת עציוני.

ב-13 ו-14 בינואר במהלך פעילות של צוות הקרב של חטיבה 7 במרחב ח'אן יונס, באמצעות ירי טנק חמישה מחבלים ואיתרו פיר תת-קרקעי במרחב העיר. במהלך הפעילות ב-13 בינואר נהרג לוחם צמ"ה בגדוד 603, [https://www.idf.il/נופלים/חללי-המלחמה/אנדועלם-קבדה/ רס"ל אנדועלם קבדה].

=== פברואר 2024 ===

ב-4 בפברואר 2024 הותר לפרסום שרס"ל (מיל') שמעון יהושע אסולין, לוחם בגדוד הנדסה 924 בחטיבת הראל, נפל בקרב בדרום הרצועה.

ב-6 בפברואר במהלך הלחימה המחודשת במחנה שאטי בצפון רצועת עזה נהרג סגן מפקד גדוד 601 [https://www.idf.il/נופלים/חללי-המלחמה/דוד-שקורי/ רס"ן דוד שאקורי].

ב-21 בפברואר נלחמו לוחמי יהל"ם בתוואי מנהרות תת-קרקעי בח'אן יונס ששימש את בכירי חמאס. הלוחמים פרצו דלתות הדף, חיסלו מחבלים ומיפו את המנהרות. לאחר מכן השמידו הלוחמים את המנהרות באמצעות חבלה.

=== אפריל 2024 ===

בחודש אפריל 2024 הוביל גדוד 601 את צק"ח 401 בלחימה במרכז רצועת עזה ומחנות המרכז, הגדוד, כמו שאר הגדודים של החיל סייעו לכוחות השריון והרגלים. הגדוד פרץ דרכים והשמיד תשתיות טרור וחיסל מחבלים, וסייע בתחום החבלה וההנדסה הצבאית, גם בתחום הלחימה הרגלית והממוכנת בשטח הבנוי. במהלך הלחימה הקים הגדוד גשר על נחל עזה שחוצה את הרצועה, על מנת לאפשר תמרון לכוחות צה"ל.

בעקבות התרומה המכרעת ללחימה של חיל ההנדסה הקרבית במלחמת חרבות ברזל, בגיוס מרץ 2024 הוביל החיל את הביקוש עם 120 אחוזי גיוס.

=== יוני 2024 ===
ב-15 ביוני במהלך פעילות בתל א-סולטאן נמ"ר הנדסי של גדוד 601 של חיל ההנדסה הקרבית הפועל תחת חטיבה 401 נפגע ממטען גחון או טיל נ"ט ששיגר חמאס. כתוצאה מהפגיעה נהרגו סגן מפקד פלוגה בגדוד 601 סרן ווסים מחמוד ו-7 לוחמים נוספים מגדוד ההנדסה 601 ביניהם סמל אליהו משה צימבליסט, סמל איתי עמר, סמ"ר סטניסלב קוסטרב, סמ"ר אור בלומוביץ, סמ"ר עז ישעיה גרובר, סמל שלום מנחם, וסמל יקיר יעקב לוי<ref>,.</ref>.

=== יולי 2024 ===
דחפור D9R משוריין מחשף שטח במהלך קרב רפיח (2024).]]
ב-1 ביולי השמידו כוחות של יהל"ם, ביחד עם חטיבה 401 וחטיבת הקומנדו, אתר גדול לייצור רקטות ארטילריות ארוכות-טווח של הג'יהאד האסלאמי הפלסטיני בתל א-סולטאן שכלל תשתיות ומחרטות רבות מעל ומתחת לקרקע.

ב-7 ביולי נהרג בקרב רפיח מפגיטת טיל נ"ט [https://www.idf.il/נופלים/חללי-המלחמה/ג-לאא-אבראהים/ רס"ן ג'לאא אבראהים], מפקד פלוגה בגדוד 601.

ב-17 ביולי השמידו כוחות יהל"ם, כוחות הנדסה מאוגדה 143 וגדוד הסיור המדברי מנהרת טרור התקפית ששימשה לפיגוע חדירה בחודש יוני בדרום רצועת עזה בו נהרג לוחם צה"ל.

ב-24 ביולי על בסיס מודיעין מדויק של שירות הביטחון הכללי חילצו כוחות יהל"ם, הנדסה קרבית וחטיבת הקומנדו את גופותיהם של 5 חטופים שנהרגו ב-7 באוקטובר. הגופות הוסתרו בתוך מנהרה עמוקה בבני סוהילה, חלק מהאזור ההומניטרי בח'אן יונס.

ב-26 ביולי נהרג [https://www.idf.il/נופלים/חללי-המלחמה/מוטי-רווה/ סמ"ר (מיל') מוטי רווה], בן 37 משני, מפגיעת טיל נ"ט ב-D9 שלו ברפיח, הוא התנדב לשרת כלוחם צמ"ה בצק"ח גבעתי.

=== אוגוסט 2024 ===

ב-20 באוגוסט במבצע משותף עם השב"כ, סיירת צנחנים וגדוד 75 חילצו כוחות יהל"ם 6 גופות חטופים ממנהרה בח'אן יונס אחרי קרבות מול מחבלים.

ב-27 באוגוסט 2024 השתתפה יהל"ם בחילוץ פרחאן קאדי ביחד עם לוחמי היחידה המבצעית של השב"כ, שייטת 13 וחטיבה 401.

== ראו גם ==
* מלחמת חרבות ברזל
* התמרון הקרקעי ברצועת עזה במלחמת חרבות ברזל
* דחפור די־9 במלחמת חרבות ברזל
* יהל"ם במלחמת חרבות ברזל
* חיל ההנדסה הקרבית

== קישורים חיצוניים ==
* 
* 
* 
* 
* 
* 
* 
* 
* 
* 
* 
* סא"ל (מיל') יונתן גולדפוס, [https://www.maarachot.idf.il/2023/מאמרים/הנדסת-מלחמה-פעילות-חיל-ההנדסה-הקרבית-בחרבות-ברזל-פודקסט-1/ הנדסת מלחמה - פעילות חיל ההנדסה הקרבית ב"חרבות ברזל"], באתר מערכות, 2023
* 
* 
* 
* 
* [https://www.jpost.com/israel-hamas-war/article-780214 IDF combat engineers, bulldozers: A key weapon in the Gaza war], באתר ג'רוזלם פוסט, 31 בדצמבר 2023
* 
* [https://103fm.maariv.co.il/programs/media.aspx?ZrqvnVq=JGMDKK&c41t4nzVQ=FJF "ירו עליי RPG, הוא פגע וניצלתי" - ראיון עם מפקד D9], רדיו 103FM, 23 בינואר 2024
* 
* 
* 
* 

== הערות שוליים ==

קטגוריה:יחידות צה"ל במלחמת חרבות ברזל
קטגוריה:חיל ההנדסה הקרבית: קרבות ומבצעים